Diari Oficial de la Generalitat Valenciana


Sumari del DOGV 2666, del 12-01-1996 (1996/837227)

DECRET 366/1995, de 29 de desembre, del Govern Valencià, pel qual s'estableixen les quanties dels preus públics que ha de percebre la Conselleria de Cultura, Educació i Ciència per la utilització d'instal·lacions i prestació del servei d'allotjament, transport i manutenció al Complex Educatiu de Cheste.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1995/12/29/366/dof/vci/html**

### Dades del document

Número de DOGV
:   2666

Data del DOGV
:   12-01-1996

Secció del DOGV
:   DISPOSICIONS GENERALS

Número del document
:   1996/837227


Data del document
:   29-12-1995

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

DECRET 366/1995, de 29 de desembre, del Govern Valencià, pel qual s'estableixen les quanties dels preus públics que ha de percebre la Conselleria de Cultura, Educació i Ciència per la utilització d'instal·lacions i prestació del servei d'allotjament, transport i manutenció al Complex Educatiu de Cheste.   
El Decret 73/1991, de 13 de maig, del Govern Valencià, va establir el règim de regulació dels preus públics i el procediment de fixació i aprovació de les quanties que tenen.  
D'altra banda, els decrets 227/1991, de 9 de desembre, i 159/1992, de 28 de setembre, del Govern Valencià, van determinar la relació de béns, serveis i activitats de la Conselleria d'Educació i Ciència, entre d'altres, susceptibles de ser retribuïts mitjançant preus públics, entre els quals es trobaven els corresponents a la utilització d'instal·lacions esportives, sales d'actes, sales i aules, així com també la prestació del servei d'allotjament, transport i manutenció al complex educatiu de Cheste.  
D'acord amb això i després de l'elaboració de la memòria econòmica financera, de la qual es desprèn que els preus proposats no cobreixen el cost dels serveis i, a la vista de l'informe emés per la Conselleria d'Economia i Hisenda, cal l'aprovació dels imports dels dits preus públics.  
Per tot això i d'acord amb el que es disposa en l'article 3.2.a) del Decret 73/1991, de 13 de maig, del Govern Valencià, a proposta del conseller de Cultura, Educació i Ciència i després de la deliberació del Govern Valencià, en la reunió del dia 29 de desembre de 1995,  
DISPOSE  
Article 1  
S'aproven les quanties dels preus públics per la utilització d'instal·lacions i prestació del servei d'allotjament, transport i manutenció al complex educatiu de Cheste, que percebrà la Conselleria de Cultura, Educació i Ciència i que s'inclouen en els annexos d'aquest decret.  
Article 2  
Es consideraran usuaris dels serveis del complex educatiu de Cheste, els grups que, tot seguit, s'indiquen:  
1. Alumnes dels centres docents d'ensenyaments no universitaris del complex educatiu de Cheste.  
2. Altres alumnes del complex educatiu de Cheste, no inclosos en el punt anterior.  
3. Participants en activitats promogudes per administracions públiques.  
4. Personal al servei de l'administració amb destinació al complex educatiu de Cheste.  
5. Altres usuaris.  
Article 3  
Els alumnes del Complex Educatiu de Cheste inclosos en el grup 1 de l'article 2 pagaran, en concepte de manutenció i allotjament, les quanties que figuren en la columna denominada tarifa A de l'annex I d'aquest decret.  
Els alumnes externs del Complex Educatiu de Cheste, d'ensenyaments no universitaris, pagaran, en concepte de transport, les quanties assenyalades en l'annex IV d'aquest decret.  
Els alumnes del Complex Educatiu de Cheste inclosos en el grup 2 de l'article 2 pagaran, en concepte de manutenció, les quanties que figuren en la columna denominada tarifa A de l'annex I d'aquest decret.  
Article 4  
Els participants en activitats promogudes per administracions públiques pagaran, en concepte de manutenció i allotjament, les quanties que apareixen en la columna tarifa B de l'annex I.  
Aquests usuaris pagaran l'ús de les instal·lacions d'acord amb la tarifa A de l'annex II.  
Article 5  
El personal al servei de l'administració de la Generalitat Valenciana, amb destinació al complex educatiu de Cheste, pagarà, per la manutenció, la tarifa A de l'annex I i les quanties que s'estableixen en l'annex III per la utilització del servei de transport.  
Article 6  
La resta dels usuaris, pagaran pel concepte de manutenció i allotjament la tarifa B de l'annex I i per l'ús de les instal·lacions la tarifa B de l'annex II.  
Article 7  
Tindran exempció del pagament de les quanties que es fixen en aquest decret:  
a) Els col·laboradors becaris del centre residencial del complex educatiu de Cheste que, anualment, siguen seleccionats per convocatòria pública.  
b) L'alumnat que ocupe llocs escolars en règim d'internat o externat als centres d'ensenyaments mitjans del complex educatiu de Cheste, que haja accedit a través de les convocatòries de llocs escolars per a cada curs acadèmic i que es trobe dins els mòduls de renda fixats a l'annex V.  
Article 8  
Els alumnes interns, la renda dels quals supere l'establida en els mòduls de gratuïtat fixats en l'annex V, pagaran en concepte d'allotjament i manutenció, les quanties fixades en el dit annex.  
Article 9  
Els escolars participants en les finals autonòmiques dels jocs esportius de la Generalitat Valenciana, tindran exempció del pagament de l'ús de les instal·lacions i se'ls aplicarà la tarifa A de l'annex I per a la utilització dels serveis de manutenció i allotjament.  
Article 10  
El pagament de l'ús de les instal·lacions i dels serveis, que són motiu d'aquest decret, s'efectuarà per endavant, segons el que s'estableix en l'article 4 del Decret 73/1991, de 13 de maig, del Govern Valencià, pel qual es regulen amb caràcter general els preus públics.  
Article 11  
El pagament dels preus públics d'allotjament, manutenció i transport dels alumnes de centres d'ensenyaments mitjans es fraccionarà en tres terminis, que seran els següents:  
- El primer termini, al moment de fer efectiva la matrícula.  
- El segon, en la primera quinzena del mes de gener.  
- I el tercer, en la primera quinzena del mes de març.  
L'alumne que siga donat de baixa en qualsevol dels centres docents no universitaris de Cheste, no pagarà el termini o terminis pendents de pagament, però la baixa no donarà dret a la devolució de les quanties ja efectuades.  
Article 12  
La falta de pagament dels preus públics que regula aquest decret, donarà lloc a la utilització del procediment administratiu de constrenyiment, citat en l'article 6 del Decret 73/1991, de 13 de maig, del Govern Valencià, pel qual es regulen amb caràcter general els preus públics.  
Article 13  
A fi de conèixer la variació de la situació econòmica dels alumnes seleccionats per la convocatòria de llocs escolars del complex educatiu de Cheste, anualment serà exigida la justificació de la renda anual de la unitat familiar corresponent a l'exercici immediatament anterior.  
DISPOSICIó DEROGATòRIA  
Queda derogat el Decret 216/1994, de 17 d'octubre, del Govern Valencià, pel qual s'estableixen les quanties dels preus públics que ha de percebre la Conselleria d'Educació i Ciència, per la utilització d'instal·lacions i prestació del servei d'allotjament, transport i manutenció al complex educatiu de Cheste.  
DISPOSICIONS FINALS  
Primera  
Es faculta el conseller de Cultura, Educació i Ciència perquè dicte les disposicions necessàries per al desenvolupament i aplicació d'aquest decret.  
Segona  
Aquest decret entrarà en vigor l'endemà de publicar-lo en el Diari Oficial de la Generalitat Valenciana.  
València, 29 de desembre de 1995  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller de Cultura, Educació i Ciència,  
FERNANDO VILLALONGA CAMPOS  
ANNEX I  
Manutenció i allotjament  
Pessetes / persona / dia  
 Tarifa A Tarifa B  
1 Pensió completa i habitació  
 de dos o més llits 1.265 1.870  
2 Desdejuni, dinar i sopar 935 1.540  
3 Mitjà pensió 825 1.320  
4 Allotjament i desdejuni 605 935  
5 Dinar o sopar (\*) 385 685  
6 Allotjament 440 825  
7 Desdejuni 175 175  
(\*) Aquest epígraf serà incrementat en 175 pessetes, en el cas de servir-se en bossa, i en 75 pessetes, en el cas de servir-se begudes refrescants.  
ANNEX II  
ús de les instal.lacions  
 Tarifa A Tarifa B  
1 Esportives (preu / hora)  
1.1 Piscines: grups fins a 10 persones 1.100 2.200  
 per carrer d'utilització  
1.2 Piscina coberta / persona 330 440  
1.3 Piscina descoberta / persona 220 330  
1.4 Pistes esportives 550 1.100  
1.5 Camp de futbol 2.200 4.400  
1.6 Pavellons coberts (gimnàs) 1.650 3.300  
1.7 Pavelló cobert doble 3.300 6.600  
1.8 Pistes d'atletisme 1.650 3.300  
2 Sala d'actes  
 (Paranimf)  
2.1 Una sessió de matí o vesprada complets 27.500 55.000  
2.2 Dia complet 41.250 82.500  
3 Sales amb capacitat de 200 persones 2.750 5.500  
 (per grup i hora)  
4 Aules (per grup i hora) 550 1.100  
ANNEX III  
Utilització del transport del servei de personal  
Lloc de procedència del personal Pessetes / persona / any  
1 València, Manises i Quart de Poblet 18.150  
2 Alborache, Macastre i Yátova 12.100  
3 Riba-roja de Túria, BuÑol i Vilamarxant 9.680  
4 Chiva i Loriguilla 6.050  
5 Cheste 3.630  
ANNEX IV  
Utilització del servei de transport d'alumnes  
per persona i dia lectiu  
Procedència dels alumnes Pessetes / persona / dia  
1 Carretera nacional, La Carreta  
 Carretera nacional, Olimar  
 Cheste 125  
2 Carretera nacional, Chuletas Pepe  
 Chiva 140  
3 BuÑol  
 Godelleta 165  
4 Loriguilla  
 Turís  
 Vilamarxant 180  
5 Alborache  
 Carretera nacional Gasolinera Alas  
 La Pobla de Vallbona  
 Quart de Poblet  
 Riba-roja de Túria 205  
6 Macastre  
 Manises 210  
7 Alaquàs  
 Aldaia  
 Benaguasil  
 Beniferri  
 Benimàmet  
 Benisanó  
 Bugarra  
 Burjassot  
 Castellar  
 Forn d'Alcedo  
 L'Eliana  
 La Torre  
 Llíria  
 Mislata  
 Paiporta  
 Paterna  
 Pedralba  
 Picanya  
 Pinedo  
 Torrent  
 València  
 Xirivella  
 Yátova 220  
8 Albal  
 Albalat dels Sorells  
 Alboraya  
 Alfafar  
 Alfara del Patriarca  
 Almàssera  
 Benetússer  
 Benifaraig  
 Benimaclet  
 Beniparrell  
 Cases de Bàrcena  
 Catarroja  
 Foios  
 Godella  
 Massanassa  
 Masia Calabarra  
 Meliana  
 Moncada  
 Parc d'Alcosa  
 Rocafort  
 San Antonio de Benagéber  
 Sedaví  
 Tavernes Blanques  
 Vinalesa 235  
9 Albuixech  
 Alcácer  
 Bétera  
 Gestalgar  
 Massamagrell  
 Monserrat  
 Montroy  
 Museros  
 Real de Montroi  
 Siete Aguas  
 Silla 260  
10 Alfarp  
 Catadau  
 Llombai  
 Picassent  
 Rafelbunyol 275  
(\*) Si per raó de la procedència diversa dels alumnes es produeixen canvis o modificacions en les rutes, s'aplicaran tarifes anàlogues a les de les rutes ací regulades.  
ANNEX V  
Mòduls de renda dins els quals els alumnes externs i interns tindran exempció del pagament dels preus públics fixats en aquest decret:  
Mòduls Pessetes  
Famílies d'1 membre computable, fins a 830.000  
Famílies de 2 membres computables, fins a 1.374.000  
Famílies de 3 membres computables, fins a 1.854.000  
Famílies de 4 membres computables, fins a 2.285.000  
Famílies de 5 membres computables, fins a 2.560.000  
Famílies de 6 membres computables, fins a 2.824.000  
Famílies de 7 membres computables, fins a 3.077.000  
Famílies de 8 membres computables, fins a 3.325.000  
A partir del vuitè membre s'afegiran 250.000 pessetes per cada nou membre computable.  
Els alumnes interns, la renda dels quals excedisca d'aquests mòduls, pagaran les següents quanties:  
 Pessetes  
Aquells que els superen fins a 364.632 15.000  
De 549.000 a 650.214 57.915  
De 615.000 a 430.064 86.810  
De 715.000 a 784.136 512.830  
Més de 471.517 623.680


Còpia Permalink ELI